পরিচিতিঃ বিশ্বের কয়েকজন ধনাঢ্য ব্যক্তিদের নাম জিজ্ঞেস করলে আপনার প্রথমেই যার নামটি মনে আসবে তাঁর নাম বিল গেটস। শুরু থেকেই মাইক্রোসফট নামের সাথে যে নামটি জড়িয়ে আছে তিনি হলেন বিল গেটস। তিনি একাধারে মাইক্রোসফট এর চেয়ারম্যান, প্রযুক্তি উপদেষ্টা, কোরবিসের চেয়ারম্যান, বিল এন্ড মেলিন্ডা ফাউন্ডেশন এর কো-চেয়ারম্যান এর আসনে অধিষ্ঠিত। তিনি একাধারে ১৩ বছর যাবত বিশ্বের সর্বোচ্চ ধনী ছিলেন। তাঁর ছেলেবেলা কেটেছে বাবার কর্মস্থল ওয়াশিংটন এর সিয়াটলে এবং পড়াশোনা করেছেন লেকসাইড স্কুলে। এরপর হার্ভাড বিশ্ববিদ্যালয় থেকে তিনি ড্রপড আউট হন যদিও পরবর্তিতে তাঁর কৃতিত্বস্বরূপ তিনি সেখান থেকেই ডক্টরেট ডিগ্রীসহ অন্যান্য সম্মানসূচক ডিগ্রী অর্জন করেন। ১৯৮৫ সালের ২০ নভেম্বর তিনি মাইক্রোসফট এর উইন্ডোজ ১.০ সংস্করণ উন্মুক্ত করেন। বর্তমানে উইন্ডোজ ১০ সংস্করণ নির্মানাধীন। বর্তমান বিশ্বে সবচেয়ে বহুল ব্যবহৃত একটি অপারেটিং সিস্টেম হিসেবে উইন্ডোজ বেশ পরিচিত।